बेटी को स्वावलंबी बनाओ मिशन का पोस्टर रिलीज
जमशेदपुर| अखिलभारतीय क्षत्रिय महिला महासभा वीरांगना की ओर से मंगलवार को ‘बेटी को स्वावलंबी बनाओ’ मिशन का शुभारंभ किया गया। महिला दिवस की पूर्व संध्या पर आदित्यपुर में समारोह का आयोजन किया गया। मौके पर अतिथि के रूप में बाबू वीर कुंवर सिंह की परपोती रेणु सिंह मुख्य वक्ता के रूप में सीता सिंह उपस्थित थीं। अतिथियों ने ‘बेटी को स्वावलंबी बनाओ’ मिशन का पोस्टर रिलीज किया। इस अवसर पर सीता सिंह, वीरांगना की राष्ट्रीय महामंत्री भारती सिंह रेणु सिंह, मीरा सिंह, सरोज सिंह, इंदु सिंह, राजमनी सिंह, प्रभा सिंह, कमलेश सिंह आदि उपस्थित थीं।
hin_Deva hin_Deva